Lapkričio 21

Lapkričio 21 yra 325-a metų diena pagal Grigaliaus kalendorių (keliamaisiais metais – 326-a). Nuo šios dienos iki metų galo lieka 40 dienų.

Informacija

Šventės 
 Pasaulinė sveikinimosi diena;
 Pasaulinė televizijos diena.

Vardadieniai 
Eibutas – Gomantė – Gomantas – Eibartė – Honorijus – Alberta

Šią dieną Lietuvoje

Įvykiai 
 1893 – įvykdytos Kražių skerdynės. Rusijos valdžia brutaliai susidorojo su žmonėmis, pasipriešinusiais valdžios ketinimui uždaryti Kražių vienuolyno bažnyčią.
 1919 – prasidėjo dvi dienas trukusios Radviliškio kautynės.

Gimimo dienos 
 1822 m. – Antanas Juzumas, Lietuvos kunigas, lietuvių raštijos darbuotojas (m. 1871 m.).
 1893 m. – Pranciškus Ramanauskas, Telšių vyskupas, teologijos mokslų daktaras, profesorius, kankinys (m. 1959 m.).
 1895 m. – Kazys Sprangauskas, Lietuvos karinis veikėjas, brigados generolas (m. 1949 m.).
 1896 m.:
 Ignas Adamkavičius, vienas pirmųjų Lietuvos karo lakūnų, Lietuvos prezidento Valdo Adamkaus tėvas, Edvardo Adamkavičiaus brolis (m. 1987 m.).
 Vincas Žemaitis, Lietuvos miškininkas, etnologas, visuomenės veikėjas (m. 1983 m.).
 1910 m. – Vytautas Balčiūnas, Lietuvos kunigas, nuo 1963 m. monsinjoras, teologijos daktaras, Lietuvos katalikų mokslų akademijos (LKMA) narys (m. 2003 m.).
 1918 m. – Marija Baranauskienė, Lietuvos agronome daržininkė, biomedicinos mokslų daktarė.
 1927 m. – Irena Mikšytė, Lietuvos muzikologė (m. 2017 m.).
 1930 m. – Kazimieras Vytautas Kryževičius, tremtinys, Lietuvos politinis bei visuomenės veikėjas (m. 2004 m.).
 1933 m. – Živilė Antanina Mačionienė, Lietuvos architektė.
 1934 m. – Albertas Vytautas Baika, Lietuvos akordeonininkas, muzikologas, humanitarinių mokslų daktaras.
 1938 m.: 
 Boleslovas Gurskis, Lietuvos ir Raseinių rajono politinis bei visuomenės veikėjas.
 Dalia Triponienė, Lietuvos gydytoja, kraujagyslių chirurgė (m. 2021 m.).
 1941 m.:
 Aleksandras Stasys Lukšas, Lietuvos architektas.
 Bronius Simanavičius, teisininkas, Lietuvos politinis veikėjas.
1946 m. – Kęstutis Birieta, Lietuvos futbolininkas, vėliau – teisėjas, po 1996 m. teisėjų inspektorius, dirbo FBK Kaunas veteranų komandos treneriu (m. 2008 m.).
 1948 m. – Ramutė Adomaitytė, prozininkė.
 1950 m. – Ignas Meidus, Lietuvos dailininkas vitražistas, restauratorius.
 1951 m.:
 Arvydas Gurevičius, Lietuvos dailininkas juvelyras, skulptorius.
 Kristina Krajevska, Lietuvos ir Šalčininkų rajono savivaldybės politinė bei visuomenės veikėja.
 1952 m.:
Eimuntas Nekrošius, lietuvių režisierius (m. 2018 m.).
 Vladas Eitmantis, Lietuvos ir Kelmės rajono politinis bei visuomenės veikėjas.
 1955 m. – Antanas Baura, agronomas, Lietuvos politinis bei visuomenės veikėjas.
 1956 m. – Egidijus Aleksandravičius, lietuvių istorikas, habilituotas humanitarinių mokslų daktaras, profesorius.
 1959 m. – Violeta Grigienė, gydytoja, Lietuvos ir Panevėžio rajono politinė bei visuomenės veikėja.
 1960 m. – Algirdas Astrauskas, ekonomistas, savivaldybių teoretikas, Lietuvos politinis veikėjas.
 1961 m. – Valdas Kiveris, Lietuvos karinis veikėjas, pulkininkas, inžinierius.
 1965 m. – Vytautas Laurinaitis, Lietuvos ir Šilutės rajono savivaldybės politinis bei visuomenės veikėjas.
 1985 m. – Vytenis Jasikevičius, Lietuvos krepšininkas, žaidžiantis Kauno „Kaunas Triobet“ ekipoje.

Mirtys 
 1609 m. – Frydrichas Barčas, SJ, kunigas, teologas, pedagogas (g. 1552 m.).
 1790 m. – Karolis Stanislovas Anupras Radvila „Pone mielasis“, Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas (g. 1734 m.).
 1830 m. – Jonas Sniadeckis, Lietuvos Didžiosios kunigaikštystės astronomas, matematikas, filosofas, pedagogas; Vilniaus Universiteto profesorius, 1807–1815 m. – rektorius (g. 1756 m.).
 1928 m. – Hermanas Zudermanas, vokiečių rašytojas ir dramaturgas (g. 1857 m.).
 1942 m.:
 Antanas Petruškevičius, Lietuvos kariuomenės majoras, gaisrininkas (g. 1896 m.).
 Kazys Laucius, Lietuvos teisininkas, fotografas, publicistas, skautų veikėjas (g. 1906 m.).
 1969 m. – Aleksas Mrozinskas, pianistas, pedagogas (g. 1914 m.).
 1995 m. – Antanas Dambrauskas, Lietuvos vertėjas, rašytojas (g. 1911 m.).
 1999 m. – Stasys Štikelis, Lietuvos radijo ir televizijos žurnalistas, redaktorius (g. 1930 m.).
 2006 m. – Kazys Ėringis, Lietuvos ekologas, visuomenės veikėjas, habilituotas biomedicinos mokslų daktaras (g. 1921 m.).
 2008 m. – Povilas Kemėšis, Lietuvos inžinierius elektrotechnikas, habilituotas technologijos mokslų daktaras (g. 1921 m.).

Šią dieną pasaulyje

Įvykiai 
 1783 m. – pirmą kartą žmonės – Jean-François Pilâtre de Rozier ir François Laurent d'Arlandes skrido oro balionu.
 1871 m. – Niujorke M. F. Geilas užpatentavo žiebtuvėlį cigarams;
 1877 m. – Tomas Edisonas pakelbė, kad išrado fonografą;
 1878 m. – britų-indų pajėgos įsiveržė į Afganistaną, prasidėjo Antrasis anglų-afganų karas.
 1949 m. – Generalinė JT asamblėja balsavo už visiškos nepriklausomybės suteikimą visoms buvusioms Italijos kolonijoms. Kirenaika, Tripolitanija, Fesanas buvo sujungtos į Libijos valstybę;
 1990 m. – Stradivarijaus smuikas Londono aukcione „Christies“ parduotas už 1 572 850 dolerių. Tai buvo muzikos instrumento kainos pasaulio rekordas.
 2013 m. – Rygoje sugriuvus prekybos centrui žuvo 54 žmonės, daugybė sužeistų.

Gimimo dienos 
 1694 m. – Volteras, prancūzų rašytojas ir filosofas, vienas iškiliausių Švietimo amžiaus atstovų (m. 1778 m.).
 1854 m. – Benediktas XV, buvo Romos Katalikų bažnyčios Popiežiumi nuo 1914 m. rugsėjo 3 d. iki 1922 m. sausio 22 d.; jis pakeitė Pijų X (1903–1914) (m. 1922 m.).
 1870 m. – Aleksandras Berkmanas, Rusijos rašytojas ir aktyvistas, anarchistas (m. 1936 m.).
 1878 m. – Gustavas Radbruchas, vokiečių teisininkas, teisėtyrininkas, teisės filosofas, profesorius, Reicho teisingumo ministras (Veimaro Respublikoje 1923 m.) (m. 1949 m.).
 1884 m. – Piotras Jefimenko, ukrainiečių archeologas (m. 1969 m.).
 1898 m. – Renė Magritas, belgų dailininkas siurrealistas (m. 1967 m.).
 1902 m.:
 Isakas Baševis Zingeris, JAV žydų rašytojas, Nobelio literatūros premijos laureatas (m. 1991 m.).
 Michailas Suslovas, TSRS partinis ir valstybės veikėjas. Viena Lietuvoje labiausiai žinomų jo frazių yra pokario metais pasakytas teiginys: „Lietuva bus, bet be lietuvių“. Kai kurių istorikų laikomas „pilkuoju kardinolu“, lėmusiu tai, kad į valdžios aukštumas pateko Leonidas Brežnevas, Jurijus Andropovas, Michailas Gorbačiovas, o 1964 m. buvo nuverstas Nikita Chruščiovas. M. Suslovas buvo vienas ilgiausiai TSRS politikos aukštumose išbuvusių veikėjų – nuo pat Stalino valdymo XX a. tarpukariu iki savo mirties (m. 1982 m.).
 1924 m. – Christopher Tolkien, trečiasis ir jauniausias rašytojo J. R. R. Tolkino sūnus. Labiausiai jis žinomas dėl to, kad redagavo ir išleido nepabaigtus savo tėvo darbus. (m. 2020 m.).
1944 m. – Richard Joseph „Dick“ Durbin, vyresnysis pagal rangą JAV senatorius iš Ilinojaus.
1948 m. – Helena Heinrichsonė, latvių tapytoja.
 1963 m. – Nikas Perumovas, Rusijos rašytojas fantastas, kartais laikomas vienu iš rusiškosios maginės fantastikos pradininkų.
 1965 m. – Björk Guðmundsdóttir, Islandijos dainininkė-dainų kūrėja, kompozitorė, aktorė ir muzikos prodiuserė. Ji buvo nominuota 13 Grammy apdovanojimų, Academy apdovanojimui ir dviem Auksinio gaublio apdovanojimams (įskaitant vieną už vaidinimą).
 1976 m. – Cyd Gray, futbolininkas, Trinidado ir Tobago rinktinės ir San Juan Jabloteh klubo gynėjas.
 1978 m. – Judith Ansems, Nyderlandų dainininkė, pagrindinė grupės Hermes House Band vokalistė.
 1979 m. – Vincenzas Jakvinta, futbolininkas, Italijos rinktinės ir Juventus klubo puolėjas.
 1980 m. – Hank Blalock, amerikiečių beisbolo žaidėjas.
 1981 m. – Ainārs Kovals, Latvijos lengvaatletis, ieties metikas. Geriausias rezultatas – 86.64 m, pasiektas 2008 m. vasaros olimpinės žaidynėse, Pekine. Ten jis užėmė antrąją vietą.

Mirtys 
 496 m. – Šventasis Gelasijus I, Romos katalikų bažnyčios popiežius nuo 492 m. kovo 1 d. iki mirties. Šventasis, šventė – lapkričio 21 d.
 1844 m. – Ivanas Krylovas, garsus rusų poetas, pagarsėjęs savo pasakėčiomis (g. 1769 m.).
 1942 m. – James Barry Munnik Hertzog, generolas, kovojęs Anglų-būrų karuose būrų pusėje, Pietų Afrikos Sąjungos premjerministras 1924–1939 m., skatino puoselėti afrikanerių kultūrą, saugoti ją nuo britų įtakos (g. 1866 m.).
 1970 m. – Čandrasekara Venketa Ramanas, indų fizikas, 1930 m. Nobelio fizikos premijos laureatas (g. 1888 m.).
 1984 m. – Arvydas Jansonas, latvių dirigentas (g. 1914 m.).
 2009 m. – Vojtěch Cepl, čekų teisininkas, teisėtyrininkas, profesorius, teisėjas (g. 1938 m.).

Nuorodos 

Lapkritis